##### (d) Bunús an Ullmhúcháin

Ullmhaíodh na ráitis airgeadais faoi choinbhinsiún an chostais stairiúil, ach amháin i gcás sócmhainní agus dliteanais áirithe a thomhaistear ag luachanna córa mar a mhínítear sna beartais chuntasaíochta thíos. Tá na ráitis airgeadais san fhoirm atá ceadaithe ag an Aire Coimirce Sóisialaí le comhthoiliú an Aire Caiteachais Phoiblí, Seachadta agus Athchóirithe PFN. Cuireadh na beartais chuntasaíochta seo a leanas i bhfeidhm go comhsheasmhach chun déileáil le míreanna a mheastar a bheith ábhartha maidir le ráitis airgeadais an Bhoird um Fhaisnéis do Shaoránaigh.

##### (e) Ioncam

Deontais Oireachtais

Aithnítear ioncam go ginearálta ar bhonn fabhraithe; eisceacht amháin dó seo is ea i gcás Deontais Oireachtais, a aithnítear ar bhonn fáltas airgid.

Ioncam Eile Aithnítear ioncam eile ar bhonn fabhraithe.

##### (f) Maoin, Gléasra agus Trealamh

Luaitear réadmhaoin, gléasra agus trealamh ag costas lúide dímheas carntha, arna choigeartú d'aon soláthar do lagú. Soláthraítear dímheas ar gach maoin, gléasra agus trealamh, seachas talamh ruílse, ag rátaí a mheastar chun an costas a dhíscríobh lúide luach iarmharach measta gach sócmhainne ar bhonn líne dírí thar a saolta úsáideacha measta, mar a leanas:

(i) Trealamh Ríomhaireachta	Líne dhíreach	33⅓% in aghaidh na bliana
(ii) Trealamh Oifige	Líne dhíreach	20% in aghaidh na bliana
(iii) Troscán Oifige	Líne dhíreach	12½% in aghaidh na bliana
(iv) Feithiclí	Líne dhíreach	25% in aghaidh na bliana

- (v) Áitreabh (Úinéireacht) Saol eacnamaíoch gach réadmhaoine (35 bliain)
- (vi) Áitreabh (Léasaithe) Saol eacnamaíoch gach réadmhaoine (25 bliain do Theach Ché Sheoirse agus 40 bliain do gach áitreabh léasaithe eile)

Léiríonn luach iarmharach an méid measta a gheofar faoi láthair ó dhiúscairt sócmhainne, tar éis costais mheasta diúscartha a asbhaint, dá mbeadh an tsócmhainn in aois cheana féin agus sa riocht a mbeifí ag súil leis ag deireadh a ré úsáideach.

Má tá fianaise oibiachtúil ann go bhfuil bearnú ar luach sócmhainne, aithnítear caillteanas bearnaithe sa Ráiteas Ioncaim agus Caiteachais agus Cúlchistí Ioncaim Coinnithe sa bhliain.

Tá beartas ag an mBord athluacháil a dhéanamh ar a Shócmhainní Áitribh faoi úinéireacht gach cúig bliana. Rinne gnólacht neamhspleách sainchomhairleoirí maoine athluacháil ar bhonn Luach Margaidh agus Luach Úsáide Reatha amhail an 31 Nollaig 2023.

Luaitear sócmhainní a ndearnadh athluacháil orthu ag luacháil lúide dímheas carntha. Nuair a dhéantar sócmhainn a athluacháil tá an muirear dímheasa bunaithe ar an méid athluacháilte agus ar shaolré úsáideach eacnamaíoch na sócmhainne atá fágtha. Socraítear an gnóthachan nó an caillteanas a eascraíonn as diúscairt nó scor sócmhainn seasta mar an difríocht idir na fáltais díolacháin agus suim ghlanluacha na sócmhainne agus aithnítear é sa Ráiteas Ioncaim agus Caiteachais agus Cúlchistí Ioncaim Coinnithe.

Cuirtear gnóthachain athluachála chun sochair an Ráitis Chuimsithigh Ioncaim ach amháin má tá siad ag aisiompú caillteanais aitheanta roimhe seo a cuireadh de mhuirear ar an Ráiteas Ioncaim agus Caiteachais agus Cúlchistí Ioncaim Coinnithe. Cuirtear caillteanais athluachála de mhuirear ar an Ráiteas Ioncaim agus Caiteachais agus Cúlchistí Ioncaim Coinnithe ach amháin má tá siad ag aisiompú gnóthachain a cuireadh chun sochair an Ráiteas Ioncaim Chuimsithigh roimhe seo.